EkBass/fiwiki-20250220-pages-articles huggingface dataset:
Utin rautatieasema

Utin rautatieasema () on rautatieliikennepaikka Valkealan Utissa, Kouvolassa Karjalan radan varrella. Asema avattiin 11. syyskuuta 1870 Pietarin radan yhteydessä. == Historia == Utin ensimmäisen asemarakennuksen suunnitteli Knut Nylander III luokan aseman piirustusten mukaan. Liikennepaikka kuitenkin alennettiin IV luokkaan vuonna 1884. Asemarakennus tuhoutui tulipalossa vuonna 1920, ja sen tilalle valmistui uusi rakennus kaksi vuotta myöhemmin Kaipiaisten aseman pienentämisestä syntyneistä ylijäämätarpeista. Utin asemalta etelään kulki kapearaiteinen Utin–Haukkasuon turverata, joka oli toiminnassa 1920–1960-luvuilla. Aseman miehitys poistettiin 3. elokuuta 1973. Henkilöliikenne Uttiin lopetettiin 1. kesäkuuta 1975, joidenkin lähteiden mukaan vasta toukokuussa 1977.http://vaunut.org/kuva/3172 Henkilöliikenteessä asemaa käyttivät lähinnä Vekaranjärven varuskunnan varusmiehet. Sivuraiteet on jätetty paikoilleen Puolustusvoimien käyttöä varten. Ränsistynyt asemarakennus on toistaiseksi tyhjillään, mutta Ratahallintokeskuksen mukaan se tulisi kunnostaa. Keväällä 2016 Senaatti-kiinteistöt asetti asemarakennuksen ja sen ulkorakennukset julkiseen myyntiinSenaattimyy.fi: myynti-ilmoitus. Luettu 24.5.2016. . Asemarakennuksen ympärillä on 1880–1920-luvuilta peräisin olevia puisia asuinrakennuksia ulkorakennuksineen ja kellareineen. Niiden ympäristössä kasvaa vanhan asemapuiston jäänteinä istutettuja lehmuksia, koivuja ja kuusia. == Lähteet == == Aiheesta muualla == * Vaunut.org: Kuvia Utista * Valkealan kulttuurikohteet - Utin asema Luokka:Kouvolan rautatieliikennepaikat Luokka:Valkeala
No Backups (Shades of Grey)

No Backups (Shades of Grey) on tamperelaisen rap-artisti Leijonamielen Ringo Ruffsoul -nimellä 4. joulukuuta 2009 internetissä julkaistu EP. EP julkaistiin ilmaiseksi, koska kaikki Leijonamieli & Putkimiehet -yhtyeen levyn taustoiksi tarkoitetut tiedostot olivat kadonneet Leijonamielen tietokoneelta, kun sitä oli päivitetty. Levyä ei ole miksattu. == Kappaleet == # Je T'aime # A Flashback of a Thing Called Love # The Funk Brothers Told Me the Way # Shades of Grey == Lähteet == * Basso.fi Luokka:Leijonamielen albumit Luokka:Vuoden 2009 EP:t
Siljakudaa – Seppo Sillanpään lastenlauluja 1

Siljakudaa – Seppo Sillanpään lastenlauluja 1 on Seppo Sillanpään studiolevy vuodelta 1992. ==Kappaleet== # # # # # # # # # # # # # # # # # # ==Soittajat== * Jemina (laulu) * Selina (laulu) * Seppo Sillanpää (kitara, viulu, ym.) * Jarmo Poutiainen (kontrabasso) * Raimo Hastt (kitara) * Juha Saarinen (harmonikka) * Arto Saksa (rummut) Luokka:Vuoden 1992 albumit Luokka:Seppo Sillanpään albumit Luokka:Suomalaiset lastenalbumit
Äkkiä Pakoon – Seppo Sillanpään lastenlauluja 2

Äkkiä Pakoon – Seppo Sillanpään lastenlauluja 2 on Seppo Sillanpään studiolevy vuodelta 1993. ==Kappaleet== # # # # # # # # # # # # # # # # ==Soittajat== * Jemina Sillanpää – laulu * Selina Sillanpää – laulu * Seppo Sillanpää – mandoliini, mandola, viulu, nokkahuilu, kitara, basso, banjo, efektit * Raimo Hastt – kitara, laulu (14.) * Jarmo Poutiainen – basso * Juha Saarinen – hanuri * Keith Howard – Irlantilainen säkkipilli (Uilleann Pipes) * Martti Peippo – altto- sopraano- ja tenorisaksofoni Luokka:Vuoden 1993 albumit Luokka:Seppo Sillanpään albumit Luokka:Suomalaiset lastenalbumit
Gianfranco Polvara

Gianfranco Polvara (s. 29. tammikuuta 1958 Bellano, Lecco, Italia) on entinen italialainen murtomaahiihtäjä. Hän ei saavuttanut suurta henkilökohtaista menestystä, vaikka osallistui FIS:n kilpailuihin välillä 1980 - 1995 ja keskittyi erityisesti pitkille matkoille. Hän oli mukana Italian kovassa hiihtomaajoukkueessa jopa viisissä olympialaisissa Lake Placidista Lillehammeriin. Calgaryn olympiakisoissa 1988 hän oli seitsemäs miesten 30 kilometrin hiihdossa. Vuonna 1991 hän pääsi kolmannelle sijalle FIS:n kilpailuissa. Maailmancup-pisteissä hänen paras vuotensa oli 1993. http://www.fis- ski.com/uk/604/613.html?sector=CC&competitorid;=48557&type;=result ==Lähteet== == Aiheesta muualla == *Paremman puutteessa SR-wiki olympialaisosallistumisista *FIS:n tilastot Luokka:Italialaiset maastohiihtäjät Luokka:Vuonna 1958 syntyneet Luokka:Elävät henkilöt
Lamentarola

Lamentarola on Seppo Sillanpään studiolevy vuodelta 1990. ==Kappaleet== # Hephuhta # Isä-Matin polkka # Polkkamasurkka # Hovipolska # Kuhilaat # Orjatanssi /1. Broigestanz (juutalainen sävelmä) /2. # Bosnia # Nataliina # Lamentarola # New Finland reel # Upstairs # Kuubalainen sävelmä # Frank's house # Topias # Kaarle Kolmas # Kartanon mailla # Valsette # Trumansburg ==Soittajat== * Seppo Sillanpää – viulu, alttoviulu, mandoliini, mandola, kitara, kantele * Veli-Matti Järvenpää – 1-, 2- ja 3-riviset haitarit * Janne Viksten – kitara, 5-kielinen banjo, mandola * Petri Hakala – mandoliini, mandocello * Tom Nyman – basso Luokka:Vuoden 1990 albumit Luokka:Seppo Sillanpään albumit
Moon Madness

Moon Madness on Seppo Sillanpään studiolevy vuodelta 1999. ==Kappaleet== # # # # # # # # # # # # # # # # # # ==Soittajat== * Seppo Sillanpää – viulu, mandoliini, kitara, 2-rivinen haitari, 5-kielinen oldtime-banjo, nokkahuilu, basso, huuliharppu, kantele, stemmalaulu * Jemina Sillanpää – viulu, laulu * Selina Sillanpää – viulu, laulu * Keith Howard – irlantilainen säkkipilli (Uilleann pipes), tinapilli Luokka:Vuoden 1999 albumit Luokka:Seppo Sillanpään albumit
Sikimihappo

Sikimihappo (C7H5O5) on tyydyttymätön trihydroksikarboksyylihappo. Sikimihappoa esiintyy useissa kasveissa ja bakteereissa. Se on tärkeä yhdiste kasvien aineenvaihdunnassa, koska siitä valmistetaan sikimaattireitin avulla useita tärkeitä yhdisteitä. == Biosynteesi == Sikimihapon biosynteesin ensimmäisessä vaiheessa erytroosi-4-fosfaatti ja fosfoenolipalorypälehappo reagoivat DAHP-syntaasientsyymin avulla DAHP:ksi eli 3-deoksi-D- arabinoheptulosonaatti-7-fosfaatiksi. DAHP muutetaan tämän jälkeen 3-dehydrokiinihapoksi 3-dehydrokinaattisyntaasientsyymin katalysoimana. 3-dehydrokinaatista organismit valmistavat 3-dehydrosikimihappoa 3-dehydrokinaattidehydrataasin avulla ja edelleen sikimihappoa 3-dehydrosikimaattireduktaasientsyymin katalysoimana. : : == Muiden yhdisteiden biosynteesi == Kasvit ja bakteerit tuottavat sikimihaposta sikimaattireittiä useita erilaisia biologisesti tärkeitä yhdisteitä. Sikimaattireitissä sikimihappo muutetaan entsymaattisesti katalysoiden usean vaiheen avulla korismiinihapoksi. Korismiinihaposta valmistetaan muun muassa aromaattisia aminohappoja fenyylialaniinia, tryptofaania ja tyrosiinia sekä kinonipohjaisia terpenoideja ja folaatteja. Sikimihaposta kasvit voivat syntetisoida myös gallushappoa. == Oseltamiviirisynteesi == Kauppanimellä Tamiflu myytävä influenssalääke sisältää vaikuttavana ainesosanaan oseltamiviiriä. Yksi oseltamiviirisynteesin lähtöaineista on sikimihappo. Synteesitarkoitukseen sikimihappoa eristetään rusotähtianiksen (Illicium verum) juurakosta. Yhdistettä tuotetaan uuttamalla kasvinjuurakkoa tai käymisen avulla. On kehitetty myös tekniikoita, joilla synteesiin tarvittava sikimihappo tuotettaisiin Escherichia coli -bakteerien avulla. Sikimihapon sijaan oseltamiviirisynteesin lähtöaineena voidaan käyttää myös kiinihappoa. == Lähteet == == Aiheesta muualla == *PubChem: Shikimic acid *Human Metabolome Database (HMDB): Shikimic acid *Food Component Database (FooDB): Shikimic acid *Kyoto Encyclopedia of Genes and Genomes (KEGG): Shikimic acid *ChemBlink: Shikimic acid *Liber Herbarum II: Luettelo sikimihappoa sisältävistä kasveista *Dr. Duke's Phytochemical and Ethnobotanical Databases: Shikimic-acid Luokka:Karboksyylihapot
Hans Holmström

Hans Vilhelm Holmström (s. 14. kesäkuuta 1949 Helsinki) on eläkkeellä oleva suomalainen upseeri ja vara-amiraali. ==Ura== Holmström työskenteli Suomen merivoimien komentajana vuosina 2001–2009. Hänen seuraajakseen astui Juha Rannikko. Holmström valmistui Kadettikoulusta merikadettilinjalta vuonna 1973. Urallaan Holmström palveli mm. Merivoimien Esikunnassa, silloisessa Rannikkolaivastossa, Miinalaiva Pohjanmaan päällikkönä sekä Maanpuolustuskorkeakoulussa. Ennen puolustushaarakomentajuuttaan hän oli Saaristomeren Meripuolustusaluen komentaja vuodesta 1999. == Lähteet == Luokka:Suomalaiset amiraalit Luokka:Vuonna 1949 syntyneet Luokka:Elävät henkilöt Luokka:Suomen merivoimien komentajat
NFS@Home

NFS@Home on BOINC-alustalla suoritettava hajautetun laskennan projekti, joka on aloitettu Kalifornian valtionyliopisto, Fullertonissa. Projekti etsii yleisellä lukukuntaseulalla suuria alkulukuja. Luvut on valittu Cunninghamin projektista. == Aiheesta muualla == *http://escatter11.fullerton.edu/nfs/index.php Luokka:Hajautetut järjestelmät Luokka:Alkuluvut
Sikatalous

Sikatalous on maatalouden tuotantohaara, joka tuottaa sianlihaa elintarviketeollisuuden ja kuluttajien käyttöön. ==Sikatalous Suomessa== Vuonna 2017 suurin osa sikatiloista sijoittui Varsinais-Suomeen, Etelä- Pohjanmaalle ja Pohjanmaalle, minkä lisäksi merkittäviä sikatiloja sijoittui Satakuntaan, Pirkanmaalle ja Hämeeseen. Keskimäärin koko Suomessa emakkoja oli tilaa kohden 149 kappaletta. Suomessa porsastuotantoa harjoittavilla tiloilla oli vuonna 2007 keskimäärin 130 emakkoa. Yhdistelmätuotantoa harjoittavilla tiloilla oli keskimäärin 84 emakkoa. Näiden tilojen kannattavuus oli parempi kuin pelkkää porsastuotantoa harjoittavien. Kannattavuutta lisää vielä jalostussikojen kasvattaminen. Vuonna 2017 sikatiloilla tehdyissä tarkistuksissa havaittiin 15 prosentilla tarkastetuista tiloista eläinsuojelusäädösten vastaista toimintaa, mikä on vähemmän kuin kymmenen vuotta aikaisemmin, jolloin luku oli 23 prosenttia. ==Lähteet== == Aiheesta muualla == *
Rudolf Breithaupt

Rudolf Maria Breithaupt (11. elokuuta 1873 Braunschweig, Saksa – 2. huhtikuuta 1945 Ballenstedt, Saksa) oli saksalainen pianopedagogi. Hän kävi lukion Braunschweigissa ja opiskeli oikeustiedettä Jenassa, Leipzigissa ja Berliinissä. Vuodesta 1897 hän opiskeli musiikkia Leipzigin konservatoriossa opettajinaan Oscar Paul, Salomon Jadassohn ja Robert Teichmüller. Musiikkitiedettä hän opiskeli Leipzigin yliopistossa Hugo Riemannin ja Herman Kretzschmarin johdolla.Die Musik in Geschichte und Gegenwart. Allgemeine Enzyklopädie der Musik. Bärenreiter 2000. ISBN 3-7618-1110-1. Breithaupt työskenteli 1900–1902 musiikkikirjailijana Dresdenissä ja Wienissä. Vuonna 1903 hän muutti Berliiniin ja toimi siellä musiikkiarvostelijana. Vuodet 1918–1945 hän opetti pianonsoittoa Sternin konservatoriossa Berliinissä lopuksi professorina. Pommitusten vuoksi hän muutti 1943 asumaan Ballenstedtiin. Breithauptin opetuksen tavoitteena oli muun muassa pianistin ylävartalon luonnonmukainen työskentely soiton aikana.Otavan iso musiikkitietosanakirja. Otava 1976–1979. ISBN 951-1-02380-2. Breithauptin pääteos on tutkielma Die natürliche Klaviertecnik (1905). ==Lähteet== Luokka:Saksalaiset pianistit Luokka:Vuonna 1873 syntyneet Luokka:Vuonna 1945 kuolleet
Erkki Mutru

Erkki Taneli Mutru (18. marraskuuta 1910 Suurpäälä, Säkkijärvi – 18. helmikuuta 1990 Tampere) oli suomalainen prosaisti ja runoilija. Mutru toimi ammattikoulun suomen kielen ja kirjallisuuden opettajana. Varakkaan maatalon poikana syntynyt Mutru opiskeli 1930-luvulla Helsingin yliopistossa ja valmistui filosofian maisteriksi. Mutru osallistui talvisodan rintamataisteluihin ja jatkosodan aikana hän oli Rovaniemen komendanttivirastossa sekä Päämajan Sotilashallinto-osaston Henkisen huollon toimistossa. Sodan jälkeen evakoksi joutunut Mutru toimi ammattikoulun opettajana Tampereella. == Teoksia == * Hymni Viljamille. Viljam Hätönen, Tampere 1945 * Keltaisen talon sisarukset. Kansankirja, Helsinki 1946 * Maa alla suven ja auringon : kuorolausunta sikermä Erkki Mutrun ym. runoista. Koonnut ja esitysohjeet laatinut Riku Kuikka. 1946 * Pikku veljiä : välähdyksiä koulupoikien maailmasta. Kansankirja, Helsinki 1947 * Ammattioppilaitosten lukukirja, toimittajat Pertti Korhonen ja Erkki Mutru. WSOY 1950, 2. uud. painos 1960 * Rouvakutsut. Karisto 1953 * Faaraon kirje : romaani. Karisto 1954 * Matkalla jälkeenpäin. Karisto 1955 * Vieras poika : erään rouvan kertomus. WSOY 1959 * Hyvä hymy, käytös soma, viihtyy vieras, väki oma, toimittanut Tampereen kaupungin tapakulttuuritoimikunta, kuvat Hannu Ojala, riimitellyt Erkki Mutru. Tampereen kaupungin julkaisuja 9. Tampere 1962 * Luotilanka, runokokoelma, piirrokset Lauri Ruippo. Koilliskulma, Helsinki 1989 (Osa kokoelman runoista on Erkki Mutrun kirjoittamia, suurin osa hänen kääntämiään) * Iloja ja murheita, muistelmateos. Rakel Mutru, Tampere 1991 == Kirjallisuutta == * Katriina Paloheimo : Kirjailijan kolme elämää – Erkki Mutru, suomalainen 1910–1990. Kulttuurihistorian pro-gradu tutkielma, Turun yliopisto, Humanistinen tiedekunta 2001 == Lähteet == * Paloheimon pro gradun tiivistelmä * * Pirkanmaalaista kaunokirjallisuutta: Erkki Mutru (Arkistoitu versio) === Viitteet === == Aiheesta muualla == * Erkki Mutru : Sodan kynnyksellä. Matkailijan vaikutelmia Englannista, Ranskasta ja Saksasta ennen suursodan syttymistä, Hakkapeliitta, 12.09.1939, nro 37, s. 13, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset opettajat Luokka:Vuonna 1910 syntyneet Luokka:Vuonna 1990 kuolleet
CF Atlante

Club de Fútbol Atlante on vuonna 1916 perustettu meksikolainen jalkapalloseura, jonka edustusjoukkue pelaa maansa korkeimmalla sarjatasolla Primera Divisiónissa. Atlanten nykyinen kotipaikka on Cancún, jonne se muutti maan pääkaupungista Méxicosta vuonna 2007. Seuran lempinimi on Los Potros del Hierro (). Meksikon-mestaruuden Atlante on voittanut kolme kertaa vuosina 1947, 1993 sekä 2007, ja Meksikon cupin voittoa seura on juhlinut niin ikään kolme kertaa vuosina 1942, 1951 ja 1952. Kansainvälisissä kilpailuissa Atlante on saavuttanut kaksi CONCACAF Champions' Cupin mestaruutta vuosina 1983 ja 2009. Vuonna 1983 Atlante kaatoi loppuottelussa surinamelaisen SV Robinhoodin kahden ottelun yhteistuloksella maalein 6–1 ja 2009 se voitti toisen meksikolaisseuran Cruz Azulin kahden ottelun yhteistuloksella maalein 2–0. == Lähteet == == Aiheesta muualla == * Seuran sivusto * Seuran historia Meksikon jalkapalloliiton sivustolla * Seuran esittely Kansainvälisen jalkapalloliiton sivustolla Atlante Luokka:Vuonna 1916 perustetut urheiluseurat Luokka:Quintana Roo
Nevado del Ruiz

Nevado del Ruiz on 5 389 m korkea kerrostulivuori Kolumbian Andeilla, noin 129 km Bogotásta länteen Toliman departementissa. Vuori on tunnettu purkautumisestaan vuonna 1985, jolloin se tuhosi Armeron kaupungin. Sama kaupunki on tuhoutunut myös vuosina 1595 ja 1845 Nevado del Ruizin purkauksessa. Vuori on osa Los Nevadosin kansallispuistoa. == Vuoden 1985 purkaus == Marraskuussa 1984 Nevado del Ruiz alkoi syöstä ulos höyryä ja aiheutti pieniä räjähdyksiä. Syyskuussa 1985 purkaus aiheutti liejuvirran, joka virtasi Azufradolaaksoa pitkin vuoren koillisrinteellä. Tilannetta tutkineet geologit huolestuivat ja varoittivat lokakuussa 1985 Kolumbian hallitusta mahdollisesta paljon suuremmasta liejuvirrasta, joka olisi tiheään asutulla seudulla tuhoisa. Varoitukseen ei kuitenkaan kiinnitetty paljoakaan huomiota. Viralliset julkilausumat vakuuttivat alueen väestölle, että mitään vaaraa ei ole. Iltapäivällä 13. marraskuuta 1985 tulivuori alkoi syöstä tuhkaryöppyjä ilmaan. Noin kello yhdeksän illalla alkoi pääpurkaus ja kolmen tunnin ajan purkauskanavasta syöksyi kuumaa tuhkaa peittäen alleen huipun lumen ja jään. Kuuman tuhkapeitteen alla lumi ja jää alkoivat sulaa. Sulamisvesi valui alas jokilaaksossa vuoren pohjoispuolella ja virtaan sekoittui ilmasta satavaa tuhkaa, jolloin se muuttui liejuksi. Liejuvirta eli lahar virtasi voimakkaasti alas kiemurtelevaa kanjonia kohti Armeron kaupunkia kiskoen matkallaan puut ja kivet sijoiltaan. Musta lieju irtautui voimalla kanjonista ja levisi neljän metrin paksuiseksi patjaksi. Virtaa seurasi uusia liejuaaltoja. Liejuvyöryn virtaaman on arvioitu vastaavan viidennestä Amazonjoen virtaamasta. Laharin tielle osuneet ihmiset ja rakennukset hautautuivat liejuun ja kulkeutuivat virran mukana. Kaiken kaikkiaan lieju tappoi Armerossa noin 23 000 ihmistä, 90 % kaupungin väestöstä. (katso myös: Omayra Sánchez) Kun toinen lähellä oleva tulivuori, Nevado del Huila purkautui huhtikuussa 2008, tuhansia ihmisiä evakuoitiin alueelta, koska tutkijat pelkäsivät, että purkauksesta voisi tulla "toinen Nevado del Ruiz". ==2012== Tulivuori alkoi syöstä ilmaan savua vuoden 2012 kesäkuun alussa. Muutamaa tuhatta vuoren lähistöllä asuvaa ihmistä kehotettiin poistumaan kodeistaan. == Lähteet == * Dougal dixon: Luonnonvoimien armoilla, Valitut Palat. ISBN: 91-584-274-3, 2007. ===Viitteet=== == Aiheesta muualla == Luokka:Kolumbian tulivuoret Luokka:Kolumbian vuoret Luokka:Kerrostulivuoret
A. O. Korteneva

Aarre Olavi Korteneva (sukunimi aik. Kallonen; 8. elokuuta 1923 Kanneljärvi – 26. syyskuuta 2005) oli suomalainen opettaja ja kirjailija joka on käyttänyt myös nimimerkkiä Olavi Neva. Korteneva toimi opettajana Hankasalmella. Hän kirjoitti Seikkailujen maailma -lehteen tieteis- ja kauhuaiheisia kertomuksia sekä julkaisi muutamia nuorille tarkoitettuja tieteiskirjoja. == Teoksia == * Säteen takainen maa : seikkailukertomus, kuvat Eeli Jaatinen. Valistus 1951 * Tarina hopeakotkasta : kansakoulun yläluokkien raittiuskirjoituskilpailujen valmistekirjanen 1951. Suomen opettajain raittiusliitto, Helsinki 1951 * Vanha Pantteri kertoo : kansakoulun yläluokkien raittiuskirjoituskilpailujen valmistekirjanen 1951. Suomen opettajain raittiusliitto, Helsinki 1951 * Vihreät miehet : seikkailukertomus. Gummerus 1953 (nimimerkillä Olavi Neva) * Ei auta itku riemulomalla : näytelmä. 1968 * Joensuun Elli : Heikki Turusen samannimisen romaanin dramatisointi. 1981 * Kalevalamaa meilläkin : kesäteatterihupailu. 1984 == Lähteet == * * Näytelmät.fi: Olavi Neva === Viitteet === Luokka:Suomalaiset kirjailijat Luokka:Vuonna 1923 syntyneet Luokka:Vuonna 2005 kuolleet
Stormie Jones

Stormie Dawn Jones (30. toukokuuta 1977 – 11. marraskuuta 1990) oli maailman ensimmäinen henkilö, jolle tehtiin yhdistetty maksan- ja sydämensiirto. Hän oli kotoisin Texasista, Yhdysvalloista. Historialliset siirrot tehtiin 14. helmikuuta 1984 tytön ollessa kuusivuotias. Jones kärsi familiaalisesta hyperkolesterolemiasta, joka nosti hänen kolesterolitasonsa kymmenkertaiseksi. Hän kärsi kuusivuotiaana kaksi sydänkohtausta. Lisäksi hänellä oli angina pectoris -kipuja ja sydämen vajaatoimintaa. Siirron jälkeen hän sai hepatiitin, ja siirretty maksa tuhoutui. 20. helmikuuta 1990 Jones sai vielä uuden maksan, joka myös tulehtui. Marraskuussa 1990 Jones joutui sairaalaan influenssan kaltaisista oireista kärsittyään. Sairaalassa hänen verenpaineensa putosi, hänestä tuli letarginen ja hän kärsi sydänkohtauksen. Hänen kuolemansa 13-vuotiaana liittyi vuonna 1984 siirretyn sydämen hyljintään, mikä on harvinaista niin pitkän ajan jälkeen. Jonesin yhdistetty maksan- ja sydämensiirto avasi tietä muille kahden elimen yhtäaikaisille siirroille. == Lähteet == * People.com: One Small Miracle * The Seattle Times: Stormie Jones, 13, World's First Heart-Liver Transplant Recipient * Girl's Death Linked to Transplant Rejection * Stormie Dawn Jones (1977 - 1990) – Find A Grave Memorial * Stormie Jones helped others live Luokka:Yhdysvaltalaiset henkilöt Luokka:Elinsiirtokirurgia Luokka:Kuolleet lapset Luokka:Vuonna 1977 syntyneet Luokka:Vuonna 1990 kuolleet
Uskonnollinen taide

Uskonnollinen taide on uskonnon kuvallisia ilmentymiä taiteessa. Taide vaikuttaa myös uskontoon, esimerkiksi rituaaleissa käytetään taiteen eri muotoja apuna. Temppeleissä ja kirkoissa on taideteoksia, joissa kuvataan uskontoon liittyviä aiheita. == Historia == Antiikin roomalaiset käyttivät taidetta osoittamaan kunnioitusta sankareilleen ja kertomaan näiden uroteoista. Nämä taiteen tarkoitukset, kunnioitus ja kertominen, levisivät myös uskonnolliseen taiteeseen monissa kulttuureissa, jotka olivat roomalaisten kanssa kosketuksissa ajanlaskun alussa. Hellenistisen ja roomalaisen taiteen vaikutukseksi lasketaan, että egyptiläiset alkoivat koristaa hautamuistomerkkejä muotokuvilla, intialaiset tekivät kuvia Buddhan elämästä ja jopa juutalaiset, joiden perinne kielsi jumalankuvien tekemisen, alkoivat maalata kuvia Tanakin kertomuksista synagogiin. Kristillisessä kirkossa kehittyi varhain kuvallista symboliikkaa, jonka tarkoituksena oli merkitä Raamatun kertomuksista tutut hahmot ja pyhät niin, että lukutaidottomatkin osaavat tunnistaa heidät. Pietarin ulkonäköä ei tunneta, mutta veistoksista hänet voi tunnistaa mukana kulkevista avaimista. Samoin kyyhky kuvaa Pyhää Henkeä.Kristilliset symbolit Kirkkopalvelut Tyypillisiä kristillisen kirkkotaiteen kuva-aiheita ovat Madonna ja lapsi ja Kristus ristillä. == Katso myös == * Ikonoklasmi * Islamilainen taide == Lähteet == == Aiheesta muualla == *
Stiga

pienoiskuva|Stigan valmistama pöytäjääkiekkopeli. Stiga on ruotsalainen tuotemerkki, joka on tunnettu ruohonleikkureiden, moottorikäyttöisten puutarhatyökalujen, lumilinkojen, pöytätennistarvikkeiden ja jääkiekkopelien tuotannosta ja kansainvälisestä levityksestä. Stiga aloitti pöytätennistuotteiden valmistuksen vuonna 1944 ja suuren suosion saavuttaneiden jääkiekkopelien tuotannon vuonna 1957. Ruohonleikkureiden tuotannon yritys aloitti vuonna 1958. Nykyään Stiga-merkillä myydään sekä peli- ja urheilutuotteita että puutarhakoneita. Stigan pöytätennistuoteliiketoiminta erotettiin Stiga AB:stä vuonna 1984 ja Stiga- pelit vuonna 2006. Tuotteet siirtyivät Stiga Sports Ltd. -yritykselle, mutta niiden markkinoinnissa hyödynnetään edelleen Stiga-brändiä. Stiga-merkin puutarhatyökaluja valmistaa nykyisin italialainen Global Garden Products (GGP). == Aiheesta muualla == *Stigan viralliset internetsivut *Stiga Sports Luokka:Ruotsalaiset yritykset
Jean-Claude Suaudeau

Jean-Claude Suaudeau (s. 24. toukokuuta 1938) on entinen ranskalainen jalkapallovalmentaja ja puolustava keskikenttäpelaaja. Hän menestyi sekä pelaajana että valmentajana FC Nantes Atlantiquessa. ==Ura pelaajana== Suaudeau aloittoi peliuransa pienessä SO Cholet'n joukkueessa, josta siirtyi 1960 FC Nantes Atlantiqueen. Nantes'ssa hän teki läpimurtonsa keskikentän pohjalla ja oli omalla panoksellaan johdattamassa Nantes'ta kahteen Ranskan mestaruuteen 1965 ja 1966. Hän nousi myös Ranskan maajoukkueeseen, jossa pelasi vuosina 1966–67 neljä maaottelua. Hän lopetti pelaajauransa 31-vuotiaana 1969. ===Meriitit pelaajana=== * Ranskan mestaruus (2): 1965, 1966 * Coupe de Francen hopea: 1966 ==Ura valmentajana== Valmennusuransa Suaudeau aloitti FC Nantes Atlantiquen juniorijoukkueen valmentajana ja Centre de Formation'n johtajana. Edustusjoukkueen päävalmentajaksi hän nousi kesällä 1982 ja johdatti joukkueen heti debyyttikaudellaan silloisen tähtihyökkääjä Vahid Halilhodžićin johdolla Ranskan mestariksi. Hän jatkoi seuran peräsimessä menestyskauden jälkeen ja luotsasi suojattinsa liigahopealle 1985 ja 1986. Kaudella 1987/88 tulokset kuitenkin heikkenivät ja Nantes putosi sijalle 10. Suaudeau jätti tehtävänsä, mutta palasi päävalmentajaksi parin vuoden tauon jälkeen 1991. Toisella yrittämällä tuli jälleen menestystä ja keväällä 1995 seura juhli mestaruutta hävittyään kauden aikana vain yhden ainoan ottelun. Suaudeau marssitti kentälle tukun nuoria lupauksia, kuten Christian Karembeun, Japhet N'Doramin, Patrice Lokon ja Claude Makélélén. Kaudella 1995/96 seura eteni Mestarien liigassa aina välieriin saakka. Hän jätti seuran kauden 1996/97 jälkeen. ===Meriitit valmentajana=== * Ranskan mestaruus (2): 1983, 1995 **Hopeaa (2): 1985, 1986 * Coupe de France **Hopeaa (2): 1983, 1993 * Coupe des Alpes: 1982 * Vuoden valmentaja Ranskassa (3): 1985, 1992, 1994 Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1938 syntyneet Luokka:Elävät henkilöt
Korsulukemisto

Korsulukemisto oli suomalainen rintamamiehille tarkoitettu viihteellinen lukemistolehti, joka ilmestyi jatkosodan aikana vuosina 1942–1945. Lehti ilmestyi myös ruotsinkielisenä rinnakkaispainoksena nimellä Korsu-Lektyr. Korsulukemiston kustantaja oli Fennia ja lehden päätoimittajana oli Yrjö Eklund. Muita toimittajia olivat Paavo Novela ja E. Gardberg. Lehden kuvituksesta vastasivat muun muassa Alexander Lindeberg ja Henrik Tikkanen. Lehden kannet olivat värilliset ja siinä oli muun muassa runsaasti pin-up- kuvia. Lehteen kirjoittivat novelleja ja juttuja muun muassa Lea Leksi, Väinö Pelkonen, Joni Rautio, Veli Martino (salanimi), Henrik Tikkanen, A. O. Korteneva ja T. A. Engström (kirjoitti myös salanimellä Armas Virta). Korsulukemisto jatkoi sodan jälkeen ilmestymistä vuoteen 1958 saakka nimellä Ystäväni. T. A. Engström julkaisi Korsulukemiston sisältöä uudelleen kirjassan Korsupakinoita (Taikajousi 1969). == Aiheesta muualla == * Pin-up kalleria : Korsulukemisto- ja Ystäväni-lehdissä julkaistuja pin-up kuvia == Lähteet == * Juri Nummelin Julkaisemattomia-blogi 28.8.2009 : Sotanovelliprojekti: Korsulukemisto Luokka:Suomalaiset lukemistolehdet Luokka:Jatkosota Luokka:Ilmestymästä lakanneet suomalaiset aikakauslehdet
Amundsenin jäätikkö

Amundsenin jäätikkö on Etelämantereella oleva laaksojäätikkö. Se virtaa napaylängöltä Kuningatar Maudin vuorten halki Rossin lauttajäälle ja sijaitsee länteen McDonaldin nunatakeista.Geographical Names Information System: Amundsen Glacier, luettu 1.3.2012. Jäätikön löysi Richard E. Byrd Etelänavan ylilennolla marraskuussa 1929. Nimeä ehdotti Byrdin retkikunnan johtaja Laurence Gould. == Lähteet == Luokka: Etelämantereen jäätiköt
Gottfried van Swieten

Paroni Gottfried van Swieten (29. lokakuuta 1733 Leiden – 29. maaliskuuta 1803 Wien) oli hollantilainen diplomaatti, impressaari ja säveltäjä."Gottfried van Swieten." The Concise Grove Dictionary of Music. Oxford University Press, Inc., 1994. Answers.com 18 Dec. 2009. http://www.answers.com/topic/gottfried- van-swieten Van Swieten toimi diplomaattina Berliinissä vuosina 1770–1777, missä hän tutustui Georg Friedrich Händelin sekä Johann Sebastian ja Carl Philipp Emanuel Bachin musiikkiin. Palattuaan Wieniin hän toimi keisarillisen kirjaston prefektinä ja järjesti yksityisesityksiä muun muassa Händelin Messias- ja Joseph Haydnin Luominen ja Vuodenajat-oratorioista. Van Swieten sävelsi myös itse jonkin verran musiikkia. == Lähteet == Luokka:Itävaltalaiset säveltäjät Luokka:Klassismin ajan säveltäjät Luokka:Impressaarit Luokka:Diplomaatit Luokka:Itävaltalaiset aateliset Luokka:Vuonna 1733 syntyneet Luokka:Vuonna 1803 kuolleet
Alex Dupont

Alex Dupont (30. toukokuuta 1954 – 1. elokuuta 2020) oli ranskalainen jalkapallovalmentaja ja keskikenttäpelaaja. ==Ura== Dupontin oma pelaajaura jäi varsin vaatimattomaksi ja hän edusti 1964–1983 USL Dunkerqueta ja SC Hazebrouckia. Valmentajaksi hän siirtyi vuonna 1984 USL Dunkerquen päävalmentajana. Hän valmensi joukkuetta ensin 1984–85 ja toistamiseen 1990–95. Menestyksekkäimmän aikansa hän koki FC Gueugnon'n päävalmentajana 1998–2000, jolloin hän johdatti joukkueen Coupe de la Liguen voittoonTulokset ja France Football valitsi hänet vuoden valmentajaksi 2000. Heinäkuussa 2000 hän siirtyi CS Sedan Ardennes'n peräsimeen ja johdatti seuran pääsarjassa sijalle 14. Kausi 2001/02 alkoi kuitenkin kehnosti, ja hän sai syyskuussa 2001 potkut tehtävistään. Tämän jälkeen hän toimi Qatarin maajoukkueen päävalmentajana 2002–03. Tämän jälkeen hän palasi Ranskaan ja valmensi Stade Lavallois'ta ja Amiens SC:tä.France - Trainers of First and Second Division Clubs Vuosina 2006–2007 hän toimi hetken aikaa Arabiemiirikuntien maajoukkuevalmentajana. Hän palasi FC Gueugnon'n valmentajaksi lokakuussa 2007, mutta menestys jäi vaisuksi ja hän lähti seurasta lokakuussa 2008. Toukokuussa 2009 hän palasi valmennustehtäviin siirtyen Ligue 2:ssa pelanneen Stade Brestois'n päävalmentajaksi.Brest: Alex Dupont remplace Baticle Debyyttikausi Brestois'ssa oli menestyksekäs seuran varmistettua nousunsa Ligue 1:een kolme kierrosta ennen sarjan loppua.Brest varmisti nousunsa Ranskan liigaan Pääsarjakausi 2010/11 oli Brestoil'lle vaikea, mutta lopulta seura säilytti 16. sijansa turvin sarjapaikkansa. Kaudella 2011/12 Dupontin suojatit aloittivat hyvin, mutta kevätkaudella meno hiipui ja seura putosi keskikastista putoamiskamppailuun. Lopulta Dupont sai potkut viisi kierrosta ennen liigan päättymistä Brestin majaillessa sijalla 18.Alex Dupont limogé Kesäkuussa 2012 Dupont allekirjoitti kaksivuotisen sopimuksen Ligue 1:ssä pelaavan AC Ajaccion kanssa.Dupont goes to Corsica Dupont sai potkut joulukuun puolivälissä 2012 kierros ennen liigan talvitaukoa. Ajaccio oli liigassa sijalla 14.Dupont limogé Kesäkuussa 2013 Dupont palasi Ligue 2:een pudonneen Stade Brestois'n päävalmentajaksi.Le nouveau président Kermarec confirme le retour de Dupont Kausi 2013/14 päättyi Brestois'n osalta Ligue 2:ssa sijalle 7 ja nousu takaisin liigaan jäi kahdeksan pisteen päähän. Kaudella 2015/16 Brestois ei kyennyt haastamaan sarjan kärkijoukkueita vaan pelasi läpi kauden keskikastin sijoista. Huhtikuussa 2016 Dupont ilmoitti jättävänsä seuran kauden jälkeen.Football: le Dunkerquois Alex Dupont finit l’aventure brestoise et se projette vers une sélection africaine (1/2) ==Tunnustukset== * Coupe de la Ligue: 2000 * France Footballin vuoden valmentaja Ranskassa: 2000 * UNFP:n vuoden valmentaja Ligue 2:ssa: 2010 ==Lähteet== Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1954 syntyneet Luokka:Vuonna 2020 kuolleet
Laukonsilta

Laukonsilta on kevyen liikenteen silta Tampereella. Silta ylittää Tammerkosken Ratinan ja Laukontorin välillä. Sillan avasi käyttöön Tampereen pormestari Timo P. Nieminen 30. kesäkuuta 2010.Aamulehti s.B17, 1.7.2010 Silta on tyypiltään jännitetty betoninen vinoköysisilta. Sillan kansi on vaakakaari ja se on kallistettu sekä poikki- että pituussuuntaan. Kantta kannattavat yhteen kallistettuun, teräsrakenteiseen pyloniin tuetut teräsköydet. Pylonin huipun korkeus on noin 46,5 metriä vedenpinnasta ja noin 38,5 metriä sillan kannesta. Sillan hyötyleveys on 5 metriäAamulehti s.A12, 30.6.2010 ja kokonaispituus 150 metriä. Silta perustuu kohteesta vuonna 2007 järjestetyn suunnittelukilpailun voittaneeseen WSP Finland Oy:n Kellopeli-nimiseen ehdotukseen. Rakennustyöt aloitettiin tammikuussa 2009 ja urakan kustannukset olivat noin 4,9 miljoonaa euroa. Sillan urakoi Insinööritoimisto Seppo Rantala Oy. Sillan pääsuunnittelija on diplomi-insinööri Pekka Pulkkinen. Suomen Rakennusinsinöörien Liitto RIL valitsi Laukonsillan vuoden 2011 sillaksi. == Lähteet == == Aiheesta muualla == *Panoraamakuvia Laukonsillalta - Virtuaalinen Tampereen kaupunkiopas: VirtualTampere.com Luokka:Tampereen kevyen liikenteen sillat Luokka:Vinoköysisillat Luokka:Ratina Luokka:Nalkala
Pirttiniemennokka

Pirttiniemennokka on Varsinais-Suomen, Hämeen ja Satakunnan historiallisten maakuntien rajapaikka. 2000-luvulla se on edelleen Varsinais-Suomen ja Kanta- Hämeen nykymaakuntien sekä Loimaan (aiemmin Mellilän ja Loimaan kunnan), Ypäjän, Someron ja Tl Kosken kuntien rajapaikkana.Oja 1949:24,35,37. Rajapaikkana Pirttiniemennokka muodostuu Loimaan Öksyssuon eli Eksyssuon rahkaan pistävästä harjuniemekkeestä, jonka päässä suon reunassa on rajamerkkinä pitkä kolmitahkoinen kivi. Vanhoissa asiakirjoissa puhutaan metsäniemekkeestä, mutta kun suota on 1900-luvulla ojitettu, myös ympäröivä suo rajapaikan läheisyydessä on puustoista. Vielä 1950-luvun lopulla kangasmaaniemeke on ollut kokonaan avosuon ja mäntyrämeen ympäröimä.Oja 1949:35. Rajapaikasta on olemassa asiakirjatietoja vuodesta 1489 alkaen. Paikalla yhtyvät Loimaan (aiemmin Mellilän) Vähäperän, Loimaan (aiemmin Loimaan kunnan) Joenperän, Ypäjän Mannisten, Someron Vilukselan, Tl Kosken Isosorvaston kylien maat. Näistä Loimaan Vähäperä ja Joenperä sekä Ypäjän Manninen ovat historiallista Satakuntaa, Kosken Sorvasto historiallista Varsinais-Suomea ja Someron Viluksela historiallista Hämettä. ==Lähteet== * Oja, Aulis. Someron historia vuoteen 1540. Teoksessa: ===Viitteet=== Luokka:Rajapaikat Luokka:Varsinais-Suomen historia Luokka:Kanta-Hämeen historia Luokka:Loimaan luonto Luokka:Loimaan kunta Luokka:Mellilä Luokka:Koski Tl Luokka:Someron luonto Luokka:Ypäjän luonto
Energiamerkintä

Energiamerkintä kertoo energiaa kuluttavan laitteen suorituskyvyn ja energiankulutuksen vertailukelpoisesti. Energiamerkinnän tarkoitus on auttaa kuluttajia vertailemaan laitteiden energiankulutusta sekä ohjata laitteiden suunnittelua pidempää elinkaarta ja parempaa tehokkuutta kohti. Suomen kannalta merkittävä on Euroopan unionin energiamerkintä. Energiamerkintä- direktiivi (2010/30/EU) on puitedirektiivi, jonka nojalla annetaan tuote/tuoteryhmäkohtaisia asetuksia. Niissä määritellään tuoteryhmäkohtaisesti energiamerkin ulkonäkö, sisältö ja energialuokkien laskentaperusteet. Energiamerkinnässä laitteet jaetaan luokkiin A-G, joista A on paras ja G huonoin. Joissain tapauksissa käytössä ovat myös A-luokkaa paremmat luokat A+, A++ ja A+++. Kun tuotteet kehittyivät entistä energiatehokkammiksi, merkkiin lisättiin vielä A-luokkaakin paremmat luokat, A+, A++ ja A+++. Toisaalta 2015 jälkeen A+-luokkaa huonommat kylmälaitteet ja astianpesukoneet kiellettiin. Kuluttajien oli vaikea ymmärtää luokkien välisiä eroja ja tuoteryhmien asteikkojen eroja. Joidenkin tuotteiden energiamerkinnät uudistuivat vuonna 2021. Luokat A+, A++ ja A+++ jätettiin pois. Vastedes käytössä on asteikko A:sta G:hen. Lisäksi kunkin luokan vaatimustasoa nostettiin. Kuitenkin joidenkin tuotteiden merkinnät uudistuvat vasta myöhemmin, vuoteen 2025 mennessä, mihin asti vanhoja plus-merkintöjä on vielä käytössä. Energiamerkintä on TTS:n pohjoismaisen tutkimuksen mukaan vaikuttanut kodinkoneiden kehitykseen siten, että markkinoille on ilmestynyt enemmän energiatehokkaampia laitteita. Energiamerkintä koostuu energiamerkistä, tuoteselosteesta ja teknistä tiedoista. Energiamerkki tulee kiinnittää kaupassa myytäviin tuotteisiin siten, että se on selvästi nähtävissä. Tuotekohtaisissa asetuksissa määrätään mihin kohtaan missäkin tuotteessa energiamerkki kiinnitetään. Energiamerkinnällä voidaan ilmoittaa muitakin ominaisuuksia, kuten esimerkiksi melutaso, pesukoneen pesutulosluokka ja linkoustehokkuusluokka tai lamppujen valovirta ja keskimääräinen elinikä. Henkilöautojen energiatehokkuusmerkinnät otettiin EU:ssa käyttöön vuoden 2009 aikana. Autojen energiamerkinnän on tarkoitus helpottaa kulutuksen vertailua eri merkkien välillä ja tarkentaa automainontaa. Pitkän aikavälin tavoite on ohjata ympäristöystävällisiin autovalintoihin ja vähentää liikenteen hiilidioksidipäästöjä. Rakennuksille energiamerkintä tuli pakolliseksi vuoden 2008 alusta ja se määrää että uudisrakennuksista on ilmoitettava energiamerkintä. Energiamerkittyjä tuotteita ovat astianpesukoneet, jääkaapit ja pakastimet, pyykinpesukoneet, televisiot ja näytöt, viinikaapit, renkaat, lamput, ilmanvaihtokoneet, ilmastointilaitteet, liesituulettimet, kuivausrummut, lämmityskattilat, lämpöpumput, tulisijat, uunit, vedenlämmittimet ja lämminvesivaraajat. ==Lähteet== ==Aiheesta muualla== * Energiamerkinta.fi * Turvallisuus- ja kemikaalivirasto *A+++:sta halutaan eroon – Energiamerkinnöissä ei ole järkeä, jos kaikki tuotteet ovat A:ta Yle, 2017 Luokka:Energia Luokka:Sertifiointijärjestelmät
Gerald Sullivan

Gerald "Gerry" Sullivan (s. 19. helmikuuta 1937) on kanadalainen entinen jääkiekkoilija, joka pelasi hyökkääjänä. Sullivan pelasi kaudella 1964-1965 HIFK:ssa, jossa voitti myös jääkiekon SM-sarjan pistepörssin ja maalipörssin tehoin 20+5=25 18 ottelussa. Urallaan hän edusti kuitenkin lähinnä vain Michigan Techin NCAA-joukkuetta ja USHL:n Green-Bay Bobcatsia. ==Lähteet== *European Hockey.net Sullivan, Gerald Luokka:Vuonna 1937 syntyneet Luokka:Elävät henkilöt
SimAnt

SimAnt: The Electronic Ant Colony on Maxis Softwaren kehittämä ja vuonna 1991 julkaisema elämäsimulaatiopeli. Pelin on suunnitellut Will Wright. SimAnt keskittyy muurahaisyhdyskunnan kehittämiseen. Se julkaistiin IBM PC:lle, Commodore Amigalle, Apple Macintoshille sekä Super Nintendo Entertainment Systemille. == Vastaanotto == SimAnt sai julkaisemisen jälkeen paljon kehuja ja ”Paras simulaatiopeli” -tittelin Software and Information Industry Associationilta. Viitattu 6.7.2010 Mikrobitin Jukka Tapanimäki antoi pelin DOS-versiolle 83 pistettä sadasta.Mikrobitti 4/1992, s. 62 == Lähteet == == Aiheesta muualla == * Luokka:Vuoden 1991 videopelit Ant Luokka:Mac OS -pelit Luokka:DOS-pelit Luokka:MS-DOS-pelit Luokka:Super Nintendo Entertainment System -pelit Luokka:Windows-pelit Luokka:NEC PC-9801 -pelit Luokka:Sharp X68000 -pelit
Mount Fridtjof Nansen

Mount Fridtjof Nansen on Etelämantereella sijaitseva 4070 metriä korkea vuori Axel Heibergin ja Stromin jäätiköiden lähellä Kuningatar Maudin vuorilla paikassa 85°21′S 167°33′E. Vuorta ei pidä sekoittaa Mount Nanseniin, joka myös sijaitsee Etelämantereella, mutta Victorianmaalla. Vuoren löysi ensimmäisenä etelänavalla käynyt Roald Amundsen vuonna 1911. Amundsen nimesi vuoren löytöretkeilijän Fridtjof Nansenin mukaan, joka oli tukenut Amundsenin löytöretkeä. == Lähteet == Luokka: Etelämantereen vuoret
Luettelo Sim-peleistä

Tämä on Luettelo Sim-peleistä. == SimCity == *SimCity (1989) *SimCity 2000 *SimCity 64 *SimCity 3000 *SimCity 4 **SimCity 4: Ruuhka-aika *SimCity DS *SimCity Yhteiskunnat **SimCity Yhteiskunnat: Destinations *SimCity DS 2 *SimCity Creator *SimCity (2013) === Laajennuspaketit === *SimCity 2000 Network Edition *SimCity 3000 Unlimited *SimCity 3000 World Edition *SimCity 3000 UK Edition (Vain Britanniassa ja Irlannissa) *SimCity 4 Deluxe Edition *The SimCity Box == The Sims == == Muut Sim-pelit == *SimEarth *SimAnt *SimLife *SimFarm *SimRefinery *SimTower *SimCopter *Streets of SimCity *SimHealth *SimIsle *SimTown *SimPark *SimGolf *SimTunes *SimSafari *SimTheme Park (Theme Park World Euroopassa) *SimCoaster (Theme Park Inc. Euroopassa) *SimTop *SimFun *Sid Meier's SimGolf *SimAnimals === Laajennuspaketit === *Sim Mania (Julkaistu vuonna 2000 Windowsille, sisältää SimCity pelin lisäksi, SimTower, SimIsle, SimCopter, Streets of SimCity ja SimSafari.) *The Sim Collection (Julkaistu vuonna 2003 Windowsille, sisältää SimTheme Park, The Sims, SimCity 3000 Unlimited ja The Sims Online.) *Sim Mania 2 (Julkaistu maaliskuussa 2003 Windowsille, sisältää SimCity 3000, SimTheme Park, SimCoaster ja Sid Meier's SimGolf.) *Sim Mania 3 (Julkaistu vuonna 2005 Windowsille, sisältää SimCopter, SimSafari, SimTheme Park, SimCity 3000 Unlimited, SimCoaster ja Sid Meier's SimGolf.) Luokka:Sim Sim
Hugo Valpas

Hugo Feeliks Valpas (sukunimi vuoteen 1905 Faenander; 3. helmikuuta 1898 Hämeenlinna – 17. helmikuuta 1980 Vaasa)Kuolleita (tilaajille) Helsingin Sanomat 21.2.1980, HS Aikakone. Viitattu 21.3.2018. oli suomalainen urheilutoimittaja, kustantaja ja kirjailija. ==Henkilöhistoria== Valppaan vanhemmat olivat työnjohtaja Valfrid Valpas, aiemmin Faenander, ja Ida Lovisa Wallin ja puoliso vuodesta 1919 Sanni Kari. Metsäneuvos Veikko Valpas oli hänen veljensä.Kuka kukin on 1954, s. 936. Viitattu 23.5.2022. Hugo Valpas aloitti toimittajauransa Vaasa-lehdessä, jossa hän toimi konttoripäällikkönä ja urheilutoimittajana vuosina 1924-1936. Sen jälkeen hän sirtyi Helsinkin ja toimi Suomen Urheilulehden päätoimittajana 1936–1940. Hän oli vuonna 1936 Suomen Palloliiton pääsihteeri ja vuosina 1946–1956 sen varapuheenjohtaja. 1930-luvulla hän työskenteli lisäksi urheiluselostajana Yleisradiossa.kirjastovirma.fi/Jussi Kurikkala Alavuslaisen Viiskunta-lehden päätoimittajana ja toimitusjohtajana hän toimi vuosina 1955–1967. Sotavuosina Valpas palveli tk-miehenä. 1950-luvulla hän perusti Valpas-mainos-nimisen kustantamon, joka julkaisi Valpaksen omia kirjoja sekä Ässä-sarjassa rikoskirjallisuutta (Ässä-sarja 1 1960–1961, sarja 2 1966–1971). Lisäksi Valpas-mainos julkaisi muun muassa Mickey Spillanen kirjoja ja australialaista kioskikirjallisuutta, kuten nimimerkin Carter Brown kirjoja. Pohjanmaalla pitkään vaikuttanut Valpas oli innokas jalkapallomies. Palloliiton tehtävien lisäksi hän toimi 1930-luvulla muun muassa Vaasan Palloseuran joukkueenjohtajana. Vuonna 1933 Valpas toimitti kaikkien aikojen ensimmäisen Jalkapallokirjan. Teos ilmestyy edelleen vuosittain Suomen Palloliiton kustantamana.Jukka Joutsi Hänelle myönnettiin Suomen urheilun kultainen ansioristi vuonna 1949. Suomen kulttuurirahastossa on Hugo Valppaan rahasto, joka tukee "Etelä-Pohjanmaalla syntyneiden liike- ja talouselämän palvelukseen valmistuneiden nuorten henkilöiden opintoja."Hugo Valppaan rahasto, Skr.fi == Teokset == * Kisakuninkaat: urheilukertomus. Otava 1924 * Viestinviejät: urheiluromaani. WSOY 1928 * Vaasan Wasama 1907–1932. Vaasan Wasama, Vaasa 1932 * Puulaakin puolesta: Vaasan puulaakipotkujen 15-vuotishistoriikki, toimittanut Hugo Valpas. Vaasa 1935 * Surinaa idästä: lentoreportterin päiväkirjasta, valokuvaus TK-miehet Johnsson ym. WSOY 1941 ** Finska flygare i strid, Holger Schildts förlag, 1942 * Etelä-Pohjanmaa Suomen suurkisoissa. Tekijä, Vaasa 1947 * Suomen kansan olympiakirja. Otava 1947 * Olympia-kulmuri: palloilutietoutta jokaiselle: 1952, toimittanut Hugo Valpas. Vaasan kirjapaino 1952 * Kulmuri: jokamiehen palloilulukemisto, toimittanut Hugo Valpas. Valpas- mainos, Alavus 1955 * Miina ja minä Rapakon takana : Pikavauhtia Lännen mantereella. Valpas-mainos, Alavus 1969 * Lapuan lumiaura. Valpas-mainos, Alavus 1974 ISBN 951-99040-7-7Finna.fi == Lähteet == * Hugo Valpas, SKS:n Kirjailijatietokanta (arkistolinkki) === Viitteet === Luokka:Suomalaiset kirjailijat Luokka:Suomalaiset tietokirjailijat Luokka:Suomalaiset päätoimittajat Luokka:Suomalaiset jalkapallovaikuttajat Luokka:Suomalaiset kustantajat Luokka:Vuonna 1898 syntyneet Luokka:Vuonna 1980 kuolleet
Drew Nelson

Drew Nelson (s. 11. elokuuta 1979 Toronto, Ontario) on kanadalainen näyttelijä, joka tunnetaan elokuvasta 681-0638 ja animaatiosarjassa Girlstuff/Boystuff. ==Ura== Nelson aloitti näyttelemisen 21-vuotiaana televisiosarjan In a Heartbeat myötä. Sittemmin hän on esiintynyt enimmäkseen draama- ja komedia-aiheisissa elokuvissa ja televisiosarjoissa, kuten The Red Sneakers, Two Against Time, Älä kerro äidille, Smallville ja Supernatural. Nelson on tehnyt myös äänirooleja animaatioihin Girlstuff/Boystuff, 6teen, Total Drama Island ja Total Drama Action.imdb Viitattu 18.12.2009 ==Lähteet== Luokka:Kanadalaiset televisionäyttelijät Luokka:Vuonna 1979 syntyneet Luokka:Elävät henkilöt
Aleksandr Mihailov

Aleksandr Dmitrijevitš Mihailov (; 29. tammikuuta (J: 17. tammikuuta) 1855 nykyisen Sumyn alueen Putivl – 30. maaliskuuta (J: 18. maaliskuuta) 1884 Pietari) oli venäläinen vallankumouksellinen narodnikki. Aleksandr Mihailov syntyi aatelisperheeseen. Vuonna 1875 hän alkoi opiskella Pietarin teknologisessa instituutissa, josta hänet erotettiin samana vuonna opiskelijaliikkeeseen osallistumisen takia. Vuonna 1876 hän toimi yhtenä Zemlja i voljan johtohenkilöistä. Keväällä 1877 hän asettui Saratovin läänin vanhauskoisten keskuuteen etsimään ”vallankumouksellisia sosialistisia ihanteita”. Keväästä 1878 lähtien Mihailov osallistui aktiivisesti Zemlja i voljan toimintaan Pietarissa. Sen hajottua hänestä tuli yksi Narodnaja voljan toimeenpanevan komitean jäsenistä. Hän perusti salaisia kirjapainoja, hoiti puolueen raha-asioita ja valmisteli terroritekoja. Mihailov pidätettiin marraskuussa 1880. Helmikuussa 1882 pidetyssä ns. 20:n oikeudenkäynnissä häntä syytettiin Aleksanteri II:n murhan valmistelusta. Mihailov tuomittiin ensin kuolemaan, mutta myöhemmin tuomio muutettiin elinkautiseksi pakkotyöksi. Oikeudenkäynnin aikana hän piti voimakkaan puheen vallankumouksellisten aatteiden puolesta. Mihailov kuoli 29-vuotiaana Pietari-Paavalin linnoituksen vankisellissä. ==Lähteet== Luokka:Narodnikit Luokka:Vuonna 1855 syntyneet Luokka:Vuonna 1884 kuolleet
AMD 690 -piirisarja

AMD 690 piirisarja on AMD:n helmikuussa 2007 julkaisema emolevypiirisarja.http://plaza.fi/muropaketti/amd-julkaisi-690-piirisarjan Piirisarja tukee Athlon ja Sempron prosessoreita. Piirisarjan alkuperäinen nimi oli ATI RS690 mutta AMDn ostettua ATIn nimi muuttui.http://mato78.com/uutiset/hardware/4214-amd-690-viivyy-taas Piirisarjassa on RS690 pohjoissilta ja SB600 eteläsilta. Piirisarja tukee kymmentä USB 2.0 liitäntää ja neljää SATA liitäntää. == Lähteet== == Aiheesta muualla == * ATIn kotisivu * AMDn kotisivu Luokka:Piirisarjat 690-piirisarja Luokka:Vuoden 2007 tekniikka
Jam

Jam on yhdysvaltalaisen laulajan Michael Jacksonin neljäs vuoden 1991 albumilta Dangerous julkaistu single. Se julkaistiin vuonna 1992. Kappaleessa on mukana rap-artisti Heavy D. == Kappaleet == * Britannian single # ”Jam” (7" versio) – 4:05 # ”Jam” (Roger’s Jeep Mix) – 5:54 # ”Jam” (Atlanta Techno Mix) – 6:06 # ”Wanna Be Startin’ Somethin’” (Brothers in Rhythm House Mix) – 7:40 == Miksaukset == * Albumiversio – 5:39 * 7" versio – 4:03 **ilman rap-osuutta: 3:52 * Radioversio – 5:00 **ilman rap-osuutta: 4:44 * MJ’s Raw Mix – 4:34 * The A cappella Mix – 4:54 * Per cappella – 5:32 * The Video Mix – 5:37 Teddy Riley -miksaukset * Teddy’s 12" Mix – 5:43 * Teddy’s Jam – 5:44 Roger Sanchez -miksaukset * Roger’s Club Mix – 6:18 * Roger’s Club Dub – 6:14 * Roger’s Club Radio Mix – 3:51 * Roger’s Jeep Mix – 6:03 * Roger’s Jeep Radio Mix – 3:57 * Roger’s Underground Mix – 6:08 * Roger’s Slam Jam Mix – 4:54 Steve Hurley -miksaukset * Silky 7" – 4:17 * Silky 12" – 6:27 * Silky Dub – 4:33 Muut miksaukset * Atlanta Techno Mix – 6:08 * Atlanta Techno Dub – 5:16 * More Than Enuff Mix – 5:58 * More Than Enuff Dub – 5:54 * E-Smoove’s Jazzy Jam – 6:47 * Maurice’s Jammin’ Dub – 7:17 Luokka:Vuoden 1992 kappaleet Luokka:Michael Jacksonin kappaleet
Fritz Fleischer

Fritz Fleischer (2. maaliskuuta 1894 Wien – 27. helmikuuta 1943 Theresienstadt) oli itävaltalainen pikajuoksija.Kamper & Graf, s. 20, 21, 76Olympedia Fleischer edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Hän voitti Itävallan mestaruuden 100 metrin juoksussa vuosina 1911, 1913, 1914, 1919 ja 1920.Kamper & Graf, s. 76 Hän teki 200 metrin juoksussa Itävallan ennätyksen 23,2 s vuonna 1911 ja 23,0 s seuraavana vuonna sekä sivusi 100 metrin juoksun Itävallan ennätystä 10,8 s vuonna 1913.Kamper & Graf, s. 20, 21 == Lähteet == * Viitattu 3.12.2020 * === Viitteet === Luokka:Itävaltalaiset pikajuoksijat Luokka:Vuonna 1894 syntyneet Luokka:Vuonna 1943 kuolleet
Passiivis-aggressiivinen käyttäytyminen

Passiivis-aggressiivinen käyttäytyminen (myös passiivis-vihamielinen persoonallisuus) on käytöstä, jossa henkilö kohdistaa passiivista vastarintaa sosiaalisten ja ammatillisten toimintojen vaatimuksiin. Passiivis- aggressiivinen käyttäytyminen ilmenee avuttomuutena, itsepäisyytenä, tehtävien tai asioiden lykkäämisenä tai jättämisenä viime hetkeen, kateutena tai paheksuntana ja tarkoituksellisena tai toistuvana epäonnistumisena pyydetyissä tehtävissä, joista henkilö on yleensä yksin vastuussa. Dynaamisessa psykologiassa passiivis-aggressiivista käyttäytymistä pidetään puolustusmekanismina; yleensä asianosainen tiedostaa vain osittain turvautuvansa puolustusmekanismiin. == Aiheesta muualla == * * Luokka:Käyttäytyminen Luokka:Aggressio Luokka:Oireet Luokka:Persoonallisuushäiriöt Luokka:Psykoanalyyttinen teoria Luokka:Seulonnan keskeiset artikkelit fa:اختلال شخصیت نمایشی
Rudolf Rauch

Rudolf Joseph Rauch (16. huhtikuuta 1893 Wien – 18. kesäkuuta 1964 Linz) oli itävaltalainen yleisurheilija, joka menestyi parhaiten pikajuoksuissa.Kamper & Graf, s. 20, 76, 78, 80, 108Sports-Reference.com Rauch edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Pariisin 1924 olympialaisissa hän selviytyi 200 metrin juoksun alkueristä jatkoon mutta karsiutui puolivälierissä. Hän voitti Itävallan mestaruuden 100 metrin juoksussa vuosina 1915, 1918, 1921, 1923 ja 1924, 200 metrin juoksussa vuosina 1915, 1917, 1918 ja 1921, 400 metrin juoksussa vuonna 1918 sekä pituushypyssä vuosina 1915, 1917 ja 1925.Kamper & Graf, s. 76, 78, 80, 108 Hän teki 100 jaardin juoksussa Itävallan ennätyksen 9,9 s vuonna 1921.Kamper & Graf, s. 20 == Lähteet == * * === Viitteet === Luokka:Itävaltalaiset pikajuoksijat Luokka:Itävaltalaiset pituushyppääjät Luokka:Vuonna 1893 syntyneet Luokka:Vuonna 1964 kuolleet
Alfred Lechner

Alfred Lechner (s. 1. huhtikuuta 1911) oli itävaltalainen pikajuoksija.Kamper & Graf, s. 20, 76, 78 Lechner voitti Itävallan mestaruuden 100 metrin juoksussa vuosina 1931, 1932 ja 1933 sekä 200 metrin juoksussa vuonna 1933.Kamper & Graf, s. 76, 78 Hän sivusi Itävallan ennätystä 6,9 s 60 metrin juoksussa vuosina 1933 ja 1936 sekä 10,6 s 100 metrin juoksussa vuonna 1936.Kamper & Graf, s. 20 == Lähteet == * === Viitteet === Luokka:Itävaltalaiset pikajuoksijat Luokka:Vuonna 1911 syntyneet Luokka:Kuolinvuosi puuttuu